	СПРАВКА

за отразяване на постъпилите предложения и становища от обществената консултация, проведена от 5.1.2024 г. до 5.2.2024 г. по проект на Наредба за изм. и доп. на Наредба № РД-02-20-8 от 2013 г. за проектиране, изграждане и експлоатация на канализационни системи

	№
	Организация
/потребител
/вкл. начина на получаване на предложението/
	Предложения и становища
	Приети/

неприети
	Мотиви

	1. 
	Камара на инженерите в инвестиционното проектиране

(предложенията са получени през Портала за обществени консултации и чрез внесено в МРРБ официално писмо)
	По чл.15а (1) коментарът ни е, че при изработване на проектната документация, „годината на въвеждане в експлоатация” е относително понятие и би довело до множество конфликти между проверяващите органи и проектантите.

(2) е записано „По-голямата сума от трите водни количества за случаите по ал. 1 определя оразмерителната година”. В ал.1 са посочени само 2 случая


	Приема се по принцип
	За яснота е направена редакция на изискването на чл. 15а, както следва:
„Чл. 15а. (1) Средноденонощните водни количества за битовите отпадъчни води, промишлените отпадъчни води и външните води се определят за два случая: 

1. Към прогнозната година на въвеждане в експлоатация; 

2. Към края на проектния експлоатационен период, който е най-малко 25 години след годината на въвеждане в експлоатация.

(2) По-голямата сума от трите водни количества по ал. 1 (средноденонощните водни количества за битовите отпадъчни води, промишлените отпадъчни води и външните води) за случаите по ал. 1, т. 1 и 2 определя оразмерителната година.
Прогнозната година на въвеждане в експлоатация посочва индикативно момента на проектния период, за който са определени средноденонощните водни количества за битовите отпадъчни води, промишлените отпадъчни води и външните води за случая по чл. 1, т. 1. Следващата прогноза според новия чл. 15а следва да се извърши най-малко 25 години след годината на въвеждане в експлоатация, когато можем да очакваме някаква значителна промяна в отпадъчните водни количества спрямо момента на проектиране. Поради това дори недостатъчно точното определяне/приемане на „годината на въвеждане в експлоатация“ (плюс/минус година/две) не се очаква това да има значително влияние върху определените водни количества към момента на проектиране, тъй като след пълно проучване на съществуващите условия следва да са отчетени всякакви промени в количеството на отпадъчните водни количества в близките години.

	2. 
	
	Предлагаме в чл. 32 да се запази старият текст „максимално средногодишно водно количество с обезпеченост 1 %“
	Не се приема
	Прецизиране в съответствие с терминологията в областта на инженерната хидрология.

